Θεσσαλονίκη, 02/06/2025

**Η Lidl Ελλάς στηρίζει τη δημιουργία του πρώτου Δημοτικού Κτηνιατρείου Θεσσαλονίκης**

**Με σεβασμό στα ζώα και αίσθημα ευθύνης απέναντι στην κοινωνία, η εταιρεία συμβάλλει στην υλοποίηση ενός έργου ζωτικής σημασίας για την προστασία και την ευημερία των αδέσποτων ζώων της πόλης.**

Η **Lidl Ελλάς** αποδεικνύει, για ακόμη μία φορά, τη βαθιά της δέσμευση στη στήριξη της κοινωνίας και την προστασία των ζώων, στηρίζοντας έμπρακτα τη δημιουργία του **Δημοτικού Κτηνιατρείου Θεσσαλονίκης**. Μέσω χρηματικής δωρεάς προς τον **Δήμο Θεσσαλονίκης**, συνέβαλε ουσιαστικά στην υλοποίηση ενός έργου με σημαντικό κοινωνικό και περιβαλλοντικό αποτύπωμα.

Τα επίσημα εγκαίνια του **Δημοτικού Κτηνιατρείου Θεσσαλονίκης** πραγματοποιήθηκαν σήμερα, Δευτέρα 2 Ιουνίου στην οδό Σελευκιδών 5, Θεσσαλονίκη, παρουσία του **Δημάρχου κ. Στέλιου Αγγελούδη,** του **Αντιδημάρχου Περιβάλλοντος, Διαχείρισης και Ανάπτυξης Αστικού Πρασίνου και Προστασίας Αδέσποτων Ζώων Συντροφίας, κ. Βασίλειου Διαμαντάκη,** του **κ. Martin Brandenburger, CEO και Προέδρου της Διοίκησης της Lidl Ελλάς,** της **κ. Βασιλικής Αδαμίδου, Διευθύντριας Εταιρικών Υποθέσεων και Βιωσιμότητας της Lidl Ελλάς,** της **κ. Μαρίας Ρουκούδη, Υπεύθυνης Εταιρικής Υπευθυνότητας της Lidl Ελλάς**, καθώς και άλλων θεσμικών φορέων, δημοσιογράφων και μελών του #teamLidl.

Το **Δημοτικό Κτηνιατρείο Θεσσαλονίκης** δημιουργήθηκε με στόχο την παροχή βασικών και αναγκαίων ιατρικών υπηρεσιών σε αδέσποτα ζώα. Διαθέτει σύγχρονο αναισθητικό εξοπλισμό, χειρουργική αίθουσα, χώρο διάγνωσης, αλλά και ειδικά διαμορφωμένους χώρους για βραχυχρόνια νοσηλεία. Εκεί, οι κτηνίατροι του Δήμου Θεσσαλονίκης θα προσφέρουν φροντίδα, σήμανση, εμβολιασμούς και στειρώσεις, με πρόβλεψη να φτάνουν τις 1.200 – 1.600 ετησίως. Ο συνολικός αριθμός των εξυπηρετούμενων ζώων αναμένεται να αυξάνεται διαρκώς, ανταποκρινόμενος στις ανάγκες της πόλης.

Ο **κ.** **Martin Brandenburger, CEO και Πρόεδρος Διοίκησης της Lidl Ελλάς** δήλωσε: «Η Lidl Ελλάς στέκεται με συνέπεια δίπλα στην κοινωνία και τα ζώα που τη συντροφεύουν. Η δημιουργία συνθηκών ευζωίας των ζώων μέσα από τη λειτουργία του Δημοτικού Κτηνιατρείου Θεσσαλονίκης είναι για εμάς ένα βήμα πολιτισμού και φροντίδας – μια πράξη ευθύνης και σεβασμού στη ζωή. Συγχαίρουμε θερμά τον Δήμο Θεσσαλονίκης για την πρωτοβουλία του καθώς και όλους όσους εργάστηκαν για την υλοποίησή του και ευχόμαστε κάθε επιτυχία στο έργο τους. Με την ελπίδα ότι κάθε ζώο στην πόλη θα έχει στο εξής την προσοχή, τη φροντίδα και τις συνθήκες ζωής που του αξίζουν.»

Για την **Lidl Ελλάς**, η φροντίδα και η προστασία των ζώων δεν είναι μόνο ένδειξη πολιτισμού, αλλά και ουσιαστικό στοιχείο κοινωνικής προόδου και ευαισθησίας. Η εταιρεία πιστεύει ακράδαντα πως η διαχείριση των αδέσποτων ζώων είναι ένα ζήτημα που άπτεται της δημόσιας υγείας, της ποιότητας ζωής και της περιβαλλοντικής ισορροπίας – και δεν πρέπει ποτέ να τίθεται σε δεύτερη μοίρα.

Με διαχρονική αγάπη για τα ζώα και τη φύση, η **Lidl Ελλάς** επιλέγει σταθερά να υποστηρίζει δράσεις που κάνουν τη διαφορά, ενισχύοντας την ευημερία των ζώων και διαμορφώνοντας ένα πιο ανθρώπινο και δίκαιο μέλλον για όλους.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)